Proces neobișnuit. O româncă a fost condamnată pentru șantajarea iubitului arab cu imagini compromițătoare
O femeie de 50 de ani din Cluj-Napoca a fost condamnată la închisoare cu suspendare, după ce și-a șantajat fostul iubit de origine arabă.
Aceasta i-a cerut 150.000 de euro, ca să nu facă publice filmări în care bărbatul apărea în ipostaze intime, fie cu soţia lui, fie cu alte femei.
Potrivit unor surse din anchetă, victima este un om de afaceri, şi, în acest context, cei doi s-au întâlnit prima dată. Treptat, relația lor a evoluat şi chiar bărbatul a început să îi trimită imagini în care el apărea în ipostaze intime. La scurt timp, însă, după ce legătura dintre cei doi s-au răcit, femeia a început să îl ameninţe. I-a spus că filmările vor ajunge la familia bărbatului, la partenerii de afaceri, dar şi la autorităţi din Arabia Saudită şi Dubai.
Acela a fost momentul când bărbatul a făcut plângere penală.
Femeia a fost prinsă în flagrant, în timp ce urma să primească banii de la bărbatul şantajat.
Acum a fost condamnată la doi ani de închisoare cu suspendare şi la plata unor daune morale. Ar urma să presteze şi 60 de zile de muncă în folosul comunităţii. Decizia nu este definitivă.